Merkezê Îrtîbatî û Çapemenîye yê HPGyî bi eşkerayîyêke HPGyî gerîla Firat Sevînç (Xwînrêj Êrîş) yad kerd ke serra 2016î de qezayêk de şehîd bi.
Eşkerayîye wina ya:
''Herêmanê Pawitişî yê Medya de 12ê kanûna 2016î de embazê ma Xwînrêj Êrîş wexto ke wezîfeyê xo kerdêne qezayêk de şehîd bi. Nasnameyê embaz Xwînrêjî wina yo:
Nameyê Qodî: Xwînrêj Êrîş
Name û Peyname: Firat Sevînç
Cayê Bîyayîşî: Colemêrg
Maye-Pî: Neşe-Hamdî
Tarîx û Cayê Şehadetî: 12ê Kanûna 2016î/Herêmê Pawitişî yê Medya
Embazê ma Xwînrêj qezaya Geverî ya Colemêrgî de dadîya xo ra bîyo û vera polîtîkayanê asîmîlasyonî û zulmê dewlete hema ciwanîya xo de rayberîya serewedaritişanê Geerî kerde û bi ciwanêko Apogîr. Embazê ma Xwînrêj dima ke tewrê gerîlayanê azadîye yê Kurdîstanî bi pê tewrbîyayîşê xo cewabo tewr xurt da polîtîkayanê dehenekerdişî û tepiştişê ciwanan ê kurdan.
Embaz Xwînrêj pkesayetê xo yo sade, durust û zerrînizm, perwerdeyê partî reyde kerd xorin û bi milîtanêko sereberz. Embaz Xwînrêjî averşîyayîş xo rê kerd esas û pêro wezîfeyê xo bi temamî ardî ca. Embaz Xwînrêj wexto ke koyanê Kurdîstanî de pê eşq û bawerîyêka pîle têkoşîn kerdêne qezayêk de birîndar bi, dima zî rixmê tedawî û xîretan şehîd bi.
Ma sere de keyeyê ci yê ercîyayeyî rê şarê Geverî û şarê welatperwerî yê Kurdîstanî rê serweşîye wazenê. Ma sozê xo dibare kenê ke têkoiînê şehîdanê xo yê ebedîyan pê serkewtişî tacîdar bikerê.
